paragraph_text: Supercopa Sudamericana, zvana i Supercopa, Supercopa Libertadores, Supercopa Sul-Americana, Supercopa dos Campeões da Libertadores da América te  Supercopa João Havelange je bilo nogometno natjecanje za klubove u Južnoj Americi koje se igralo između 1988. i 1997. Posebnost ovog natjecanja je bila u tome što su ga igrali samo prijašnji pobjednici Cope Libertadores i Campeonato Sudamericano de Campeones igranog 1948. Pobjednik Supercope je s pobjednikom Cope Libertadores igrao i susret za Recopa Sudamericana, južnoameričku inačicu europskog superkupa.